A Képmegjelenítő hibáinak bejelentése.
Tiffany Antopolski
tiffany@antopolski.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# A Képmegjelenítővel kapcsolatos probléma bejelentése

A képmegjelenítőt egy önkéntes közösség tartja karban. Közreműködését szívesen fogadjuk!

Ha problémákat tapasztal a képmegjelenítő működésével kapcsolatban (például összeomlik vagy váratlan módon viselkedik), vagy hiányzik belőle egy Ön által fontosnak vélt funkció, akkor küldjön be egy hibajelentést a oldalon. A hibajelentéseket a szoftverfejlesztők használják a problémák nyomon követésére.

A részvételhez létre kell hoznia egy fiókot, amely lehetővé teszi a hibajelentések beküldését és a hibákhoz való hozzászólást. A regisztráció után a hozzászólásokat e-mailben is megkaphatja. Ha még nincs fiókja, akkor a New Account hivatkozásra kattintva létrehozhat egyet.

Ha létrehozta fiókját, jelentkezzen be, és kattintson a File a Bug Core eog hivatkozásokra. Hiba jelentése előtt olvassa el a hibajelentés-írási irányelveket, és ellenőrizze, hogy nincs-e már a hiba bejelentve.

A hiba bejelentéséhez válassza ki az összetevőt a Component menüben. Ha nem biztos benne, hogy melyik összetevőt érinti a hiba, válassza a general összetevőt.

Ha új szolgáltatást kér, válassza az enhancement lehetőséget a Severity menüben. Töltse ki a Summary és Description szakaszokat, és kattintson a Submit Bug gombra.

A hibajelentés kapni fog egy azonosítószámot, az állapota pedig a feldolgozása során frissülni fog. A hibák javítása hosszabb ideig is tarthat, és a szoftverfejlesztők további információkat kérhetnek a probléma kielégítő megoldásához.