A képek közti váltáshoz használja a Balra és a Jobbra nyilakat, vagy a képgalériát az összes megjelenítéséhez.
Tiffany Antopolski
tiffany.antopolski@gmail.com

Creative Commons Share Alike 3.0

Kelemen Gábor
kelemeng at gnome dot hu 2011, 2012, 2013, 2014, 2017.

# Egy mappa minden képének megjelenítése

Gyorsan végignézheti egy mappa képeit az egyik megnyitásával, majd a kép melletti Következő és Előző gombok megnyomásával. Megjeleníthet egy képgalériát is, amely a mappa képeinek kis méretű előnézeteit tartalmazza.

# Mappa összes képének tallózása

Ha egy mappa több képet is tartalmaz, akkor kényelmesen végiglépkedhet azokon anélkül, hogy egyenként kellene mindet megnyitnia.

Nyissa meg a végignézni kívánt mappa bármely képét.

Kattintson a kép melletti Következő és Előző gombokra, vagy nyomja meg a Jobbra és Balra nyilakat a képek közti váltáshoz.

Ennek alternatívájaként használhatja a Fel és Le nyilakat, vagy a Szóköz és a Backspace billentyűket is.

A képeket teljes képernyős módban is tallózhatja a címsorban lévő Teljes képernyő gomb megnyomásával, vagy az F11 billentyű megnyomásával. Teljes képernyős módban a billentyűzet segítségével lépkedhet a képek közt.

A normál ablakmérethez való visszatéréshez nyomja meg az Esc vagy F11 billentyűt.

# A képgaléria tallózása

A képgaléria a mappában lévő képek kis méretű előnézeteit (bélyegképeket) jelenít meg. Ez egyszerűbbé teszi a nagy képgyűjtemények gyors tallózását.

A képgaléria megjelenítéséhez válassza a Képgaléria menüpontot, vagy nyomja meg az F9 billentyűt.

Kattintson a galéria egy képére annak megjelenítéséhez teljes méretben.

A galéria képei közti lépkedéshez használhatja a Balra és Jobbra nyilakat is.

A képgaléria elrejtéséhez válassza újra a Képgaléria menüpontot, vagy nyomja meg az F9 billentyűt.